text: Aga- og etiska reglugerðinReglur fyri dómsnevndir
text: #000003
text: Betri Deildin menn1. deild menn2. deild menn3. deild mennLøgmanssteypið 2023Old Boys +45 (2023)Old Boys +35 (2023)U21 (2023)Steypakappingin 2023
text: #000014
text: Í farnu viku komu boðini um, at Knud Aage Nielsen var farin, 90 ára gamal. Knud Aage var við til at seta gongd á venjaraútbúgvingina í Føroyum
text: #000025
text: Knud Aage var føddur 12. februar í 1931 og andaðist nú 7. mars í heimi sínum í Kolding.
text: #000026
text: Fyrst í 80-unum fór Fótbóltssamband Føroya undir skipaða venjaraútbúgving. Helst hevur hetta verið í 1982-83. Hetta varð gjørt í tøttum samstarvi við DBU.
text: #000027
text: Eitt ár ella so eftir fyrstu skeiðini við skiftandi instruktørum, blivu tað Knud Age Nielsen og Max Rasmussen sum stóðu fyri venjaraskeiðunum. Og næstu 15-16 árini vóru teir tær berandi kreftirnar í venjaraútbúgvingini hjá FSF – tó alla tíðina við tí greiða máli, at vit sjálvi skuldu taka størri og størri ábyrgd, bæði innihaldsliga, fakliga og praktiskt. Seinasta skeiðið teir báðir skipaðu fyri var “Elituvenjaraskeiðið” í 1998-99. Tað, sum í dag kann samanberast við A-venjaraútbúgvingina.
text: #000028
text: Knud Aage Nielsen, sum var lektari í ítrótti/námsfrøði á Kolding Seminarium, skrivaði fleiri bøkur og fakligar greinar um ítrótt/bóltspøl – sjálvur og saman við øðrum. Eitt nú: “Spil bold – med livet som indsats”, “Bogen om fodbold”, “KROPPEN er HOVEDsagen”, “Undervisning i boldspil – nogle synspunkter” og “Fodbold som pædagogisk anliggende”.
text: #000029
text: Tá DBU fór undir nýggja venjaraútbúgving, Grøn uddanelse, miðskeiðis í 80-unum, vóru tað júst Knud Age og Max, sum høvdu ein týðandi leiklut í at skriva og skipa tilfarið.
text: #000030
text: Tori at siga, at Knud Aage og Max vóru ein fongur fyri føroysku venjaraútbúgvingina. Teir vóru báðir úrmælingar á fakliga økinum, men dugdu harumframt ómetaliga væl at brúka sterku síðurnar hjá hvørjum øðrum. Frálæran – í undirvísingarhølinum ella á vøllinum – var altíð merkt av nærveru og at vera viðkomandi, av fakligum og menniskjansligum avbjóðingum og ikki minst av opinleika og spurningum.
text: #000031
text: Tað berandi í øllum var kortini menniskjafatanin. Eitt nú: “Menniskjað í miðdepilin”, “Tað heila menniskja” og “Gleðin í miðdepilin”. Ein fatan, sum hevur eyðkent føroysku venjaraútbúgvingina til dagin í dag, hóast rákini á so mangan hátt annars kunnu hava verið hendan ella handan vegin.
text: #000032
text: Knud Aage varð hollur føroyavinur, og hann fylgdi væl við hvat hendi í føroyskum fótbólti og Føroyum annars, eisini nú likamliga styrkin var nógv viknað. Gav at býta, tá konan og eg vitjaðu Knud Aage og Bente í hugnaliga heimi teirra í Kolding fyri trimum árum síðan. Hann spurdi eftir hesum og hasum og brúkti myndirnar, eg hevði við, til at hugleiða um fótbólt og ymsar aðrar hendingar í Føroyum, tey 15-16 árini, tá hann og Max so trúliga vitjaðu okkum. Tað var týðuligt, at glóðin var tann sama – hendan, at “Leikarin er ein menniskja – ikki eitt amboð”, og sum avrikar best yvir tíð, tá hon trívist.
text: #000033
text: Eri takksamur fyri, at tað lagaði seg soleiðis, at Knud Aage gjørdist partur føroyskum fótbólti. Somuleiðis eri eg takksamur fyri, at hetta eisini gjørdist til eitt langt og gevandi vinarlag okkara millum.
text: #000034
text: Í farnu viku komu boðini um, at Knud Aage Nielsen var farin, 90 ára gamal. Knud Aage var við til at seta gongd...
text: #000036
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000048